一四四四年，穆罕穆德二世繼素檀位，一四五三年，起工事於君士坦丁堡對岸，拒援兵，絕要道，乃圍帝都，時東羅馬帝君士坦丁十一世求援於羅馬教宗，得兩千人，并城中兵士共止七千人，惟城牆之厚，時為天下第一，故得與一戰。 五月二十二日，月有蝕。五月二十九日早間，以兵士三波擊君士坦丁堡城墻，及第三波土耳其新軍，破科克波塔門，羅馬帝自引軍入陣，戰死。君士坦丁堡陷落。